《晚归》
明代·揭轨

苑外金波映水天，归骢蹀躞暮江边。
凤凰台阁初含雨，燕子人家又禁烟。
诗写桃花歌扇里，酒携杨柳舞楼前。
请看秋雨胭脂井，好醉春风玳瑁筵。

作者简介：明江西临川人。揭傒斯后裔。洪武初以明经荐举入京，任清河县主簿，迁知县事。有惠政，民怀其德。后辞职归，以教授为生。尝被召定《书传会选》，并数承帝顾问。有《清河集》。